Държавен вестник, бр. 20, 2024 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  20
2. заместник-председател: министърът на 
иновациите и растежа или упълномощен от 
него заместник-министър;
3. членове:
а) представител на Министерството на 
отбраната;
б) представител на Министерството на вът- 
решните работи;
в) представител на Министерството на 
финансите;
г) представител на Министерството на 
здравеопазването;
д) представител на Министерството на 
външните работи;
е) представител на Министерството на ико-
номиката и индустрията;
ж) представител на Министерството на 
транспорта и съобщенията;
з) представител на Министерството на 
електронното управление;
и) представител на Министерството на 
енергетиката;
к) представител на Държавна агенция „На-
ционална сигурност“;
л) представител на Държавна агенция „Ра- 
зузнаване“;
м) представител на Комисията за защита 
на конкуренцията;
н) представител на Комисията за финансов 
надзор;
о) представител на Комисията за регулиране 
на съобщенията;
п) представител на Комисията за енергийно 
и водно регулиране.
(3) Поименният състав на Междуведомстве-
ния съвет за скрининг се определя от Министер-
ския съвет по предложение на ръководителите 
на съответните ведомства в съответствие с 
изискванията, посочени в правилника за при-
лагане на закона.
(4) Към Междуведомствения съвет за скри-
нинг се създава секретариат, чиито експертни 
и технически функции се определят в правил-
ника за организацията и дейността на съвета. 
Секретариатът е звено в администрацията на 
Министерския съвет.
(5) Междуведомственият съвет за скрининг 
заседава редовно при кворум от мнозинството 
от членовете му. Решенията за издаване или 
отказ за издаване на разрешение се приемат с 
мнозинство от всички членове по ред, определен 
в правилника за организацията и дейността 
на съвета.  
(6) Представителите на Комисията за защита 
на конкуренцията, Комисията за регулиране на 
съобщенията, Комисията за енергийно и водно 
регулиране и на Комисията за финансов надзор 
имат консултативни функции и не участват в 
гласуването на решенията на Междуведомстве-
ния съвет за скрининг.
(7) На всеки 6 месеца Междуведомственият 
съвет за скрининг изготвя и представя доклад за 
дейността си пред Министерския съвет, който 
го представя за разглеждане в Народното съ-
брание. Докладът включва и обобщени данни 
за броя на заявленията по чл. 27е, ал. 1 и за 
броя на решенията по чл. 27е, ал. 2, т. 1 – 3. 
(8) Междуведомственият съвет за скрининг 
изготвя и изпраща до Европейската комисия 
годишния доклад и информацията по чл. 5, 
параграфи 1 и 2 от Регламент (ЕС) 2019/452.
(9) Министерският съвет приема правилник 
за организацията и дейността на Междуведом-
ствения съвет за скрининг на преките чуждес-
транни инвестиции, свързани със сигурността 
или обществения ред.
Чл. 27г. (1) Извършването на пряка чуж-
дестранна инвестиция по чл. 27, ал. 1 започва 
след издаването на разрешение по реда на този 
закон от Междуведомствения съвет за скрининг. 
(2) Междуведомственият съвет за скрининг 
може служебно и по изключение да образува 
производство за проверка на пряка чуждес-
транна инвестиция, която би могла да бъде 
предмет на скрининг по реда на този закон и по 
отношение на която не е подадено заявление за 
разрешение, в случай че е получено становище 
от Европейската комисия или сигнал, съдържащ 
достатъчно информация от държава членка.
(3) В срок до три месеца от узнаването на 
ново обстоятелство, което е предпоставка за 
образуване на производство за скрининг на 
пряка чуждестранна инвестиция по реда на този 
закон, Междуведомственият съвет за скрининг 
може служебно и по изключение да образува 
такова производство.
(4) В случаите по ал. 2, когато е получено 
становище от Европейската комисия, което 
изисква  извършване на скрининг на вече осъ-
ществена инвестиция или сигнал от държава 
членка, Междуведомственият съвет за скрининг 
взема решение за започване на производство 
по извършване на скрининг на инвестиция, 
започнала до две години преди получаването 
на становището или сигнала. 
(5) Уведомлението, становището или сигна-
лът по ал. 3 и 4 са основателни в случаите, ко-
гато инвеститорът е започнал осъществяването 
на инвестицията, съответстваща на условията 
за извършване на скрининг по чл. 27, и не е 
подал заявление по чл. 27а, ал. 1. 
(6) Всички държавни органи и длъжностни 
лица от държавната и общинската администра-
ция са задължени да предоставят необходимата 
инфорация за целите на скрининга по искане 
на Междуведомствения съвет за скрининг.
Чл. 27д. (1) Междуведомственият съвет за 
скрининг си сътрудничи с Европейската коми-
сия в съответствие с разпоредбите на чл. 6 и 7 
от Регламент (ЕС) 2019/452 относно механизма